google/wiki40b huggingface dataset:
Mihnea Berindei

Verv

I 1977 var han en av grunnleggerne av den såkalte Kommitéen for bekyttelse av menneskerettighetene i Romania, som ble startet i Paris for å støtte den rumenske forfatteren Paul Goma da denne ble arrestert for å ha støttet Charta 77. I 1980 skiftet kommitéen navn til Ligue pour la défense des droits de l'homme en Roumanie (LDHR) («Ligaen for beskyttelse av menneskerettigheter i Romania»), og Berindei ble dens talsmann og visepresident. 
Berindei var også medgrunnlegger av Opération Villages Roumains («Operasjon rumenske landsbyer»), som ble startet i Belgia i 1988, og hvis formål var å gjøre verden oppmerksom på Romanias plan å rasere tusenvis av tradisjonelle landsbyer for å bygge nye agro-industrielle landsbyer.
Mellom 1990 og 1992 var Berindei leder av det såkalte Byrået for informasjon og hjelp til Romania og 1992 ble han visepresident av foreningen Est Libertés.
Han var også medlem av Presidentkommisjonen til etterforskning av det kommunistiske diktaturet i Romania, og en av grunnleggerne av Grupul pentru dialog social («Meningsutvekslinggruppen»).
Fylkesvei 1720

Fylkesvei 1720 går mellom Mauset og Åsettajet i Ringsaker kommune. Veiens lengde er 1,5 km.
Frem til 2019 hadde veien betegnelsen Fylkesvei 53.
Runaway (film)

Handling

Handling er satt til USA, i en nær fremtid hvor roboter har erstattet det meste av manuelt arbeid. Men det har samtidig oppstått et problem med roboter som løper løpsk. Politiet har derfor opprettet en spesialavdeling for å ta seg av slike «Runaways» – roboter på villspor.  
Jack Ramsay og hans assistent  Karen Thompson tilhører en slik spesialavdeling og de blir tilkalt når to elektronikk-ingeniører blir drept på en voldsom måte. De oppdager at flere av robotene er blitt programmert med vilje for å drepe mennesker. Etterforskningen leder dem til Dr. Luther - et teknisk geni som planlegger å skape en hær av drapsroboter.

Om filmen

Filmen fikk lunken mottakelse av kritikerne og har bare oppnådd 44 % på Rotten Tomatoes. Den ble også en kommersiell skuffelse og innbrakte kun 7 millioner dollar på amerikansk kino.
Markis av Mandal

Markis av Mandal var en dansk-norsk adelstittel og er en av kun to markgrevetitler opprettet i Norge.
Tittelen ble opprettet den 24. november 1710 for Francisco de Ratta i Bologna og hans to brorsønner (ikke brødre, som der står i adelsleksikonnet) Giuseppe Carlo de Ratta og Luigi de Ratta. Francisco de Ratta, tidligere kaptein i spansk tjeneste, senator i Bologna og gonfaliere og hans nevø Giuseppe Carlo de Ratta også senator og gonfaliere døde begge ugift. Kun Luigi de Ratta, også senator og gonfaliere, var gift, men hans mannslinje utddøde med hans sønnesøns sønn, Benedetto de Ratta, markis av Mandal (født 1809.).

Våpen

I Lexicon over adelige familier i Danmark, Norge og Hertugdømmerne er våpenet beskrevet «Skioldet Guld, deri en til høire i en grøn Laurbærgren opreist staaende grøn Grif, med aabent Gab, udrakt rød Tunge og opreist Hale. Ved Siden af Griffen et lidet Sølv Skiold, hvorudi en rød Bielke. Omkring det store Skiold er en rød Indfatning, belagt oven, neden og ved Siderne med fire efter hinanden gaaende Guld Løver med opreiste Haler, aabne Gabe og røde udstrakte Tunger. Paa Skioldet er en Markgrevelig Krone. Hele Vaabenet staar i tvende med et rødt Baand nedentil sammenbundne grønne Palmegrene.»
Bartholomeus V Welser

Bartholomeus V Welser (født 25. juni 1484 i Memmingen, død 28. mars 1561 i Amberg), også kalt Bartholomeus Welser den eldre, var en tysk bankier og medlem av den mektige bankierfamilien Welser. I 1528 lånte han kong Karl av Spania (som også var tysk-romersk keiser) et stort pengebeløp og fikk rettighetene til den nylig oppdagede kolonien Venezuela som sikkerhet. Welserfamilien var eiere av Venezuela (da kalt Klein-Venedig; navnet betyr på begge språk «lille Venezia») til 1556. Bartholomeus V Welser sendte tidlig i 1528 en armada til Venezuela for å ta kolonien i besittelse og utnevnte Ambrosius Ehinger til kaptaingeneral. Etter Ehingers død i 1531 ble Georg von Speyer kapteingeneral, og ledet en ny ekspedisjon i 1534. Etter strid med den spanske kronen om retten til å utnevne guvernør og flere års juridisk tautrekking kom Venezuela i 1556 igjen under den spanske kronen. Bartholomeus Welser utviklet handelsforbindelser mellom Nederlandene, Tyskland og Sør-Amerika. Han var far til Bartholomeus VI Welser, som utforsket Venezuela for familien, men som ble henrettet av den spanske conquistadoren Juan de Carvajal i 1546.
Marinedepartementet

Marinedepartementet ble opprettet 17. november 1818 og erstattet det tidligere 7. departement for sjømilitæretaten. Havne- og kanalvesenet, som tidligere hadde hørt inn under 5. departement, ble lagt inn under det nye departementet. Karantenevesenet hadde ikke hørt inn under noe departement tidligere, men ble nå lagt innunder Marinedepartementet.
Ved kongelig resolusjon 6. juni 1861 ble Marinedepartementet og Postdepartementet slått sammen til Marine- og postdepartementet, mens Karantenevesenet ble lagt inn under Indredepartementet.
1. september 1885 ble departementet slått sammen med Armédepartementet til Forsvarsdepartementet.
Boksing under Stillehavslekene 1995

Boksing under Stillehavslekene  1995. Boksing var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var tiende gangen som boksing var med på programmet under stillehavslekene. Det var tolv vektklasser, kun for menn. Papua Ny-Guinea ble beste nasjon med fem gullmedaljer foran Fransk Polynesia med tre.
Idrætsliv

Idrætsliv også kjent som Idrettsliv var en norsk idrettsavis grunnlagt i 1914. Bladet ble drevet av og eid av P. Chr. Andersen, Einar Staff og forfatteren Trygve Gulbranssen. Bladet slo seg sammen med Sportsmanden i 1933.
Majestetsfornærmelse

Majestetsfornærmelse (fransk: lèse majesté) er det juridiske begrep for det at noen med ord eller handling ærekrenker en monark.

Danmark

Det lovmessige grunnlag for begrepet majestetsfornærmelse finnes i dansk straffelovs § 115, som lyder:
§ 115. Begås, uden at forholdet falder ind under §§ 112 og 113, nogen af de i kapitlerne 25, 26 og 27 omhandlede forbrydelser mod kongen eller den, der med hjemmel i forfatningen fører regeringen, forhøjes de i de nævnte bestemmelser foreskrevne straffe indtil det dobbelte.

Begås nogen af de nævnte forbrydelser mod dronningen, enkedronningen eller tronfølgeren, kan straffen forhøjes med indtil det halve.
Handlingene som skal til for å begå majestetsfornærmelse, er de samme som handlingene for vanlig fornærmelse. Disse beskrives i den samme lovs § 267, som lyder:
§ 267. Den, som krænker en andens ære ved fornærmelige ord eller handlinger eller ved at fremsætte eller udbrede sigtelser for et forhold, der er egnet til at nedsætte den fornærmede i medborgeres agtelse, straffes med bøde eller fængsel indtil 4 måneder.

Norge

Straffeloven av 1902, § 101, fastsetter bot eller inntil fem års fengsel for majestetsfornærmelse. Etter § 103 krever påtale befaling eller samtykke fra kongen.
Nouakchott

Utdanning

Universitetet i Nouakchott ligger i byen og er det eneste universitetet i Mauritania. Universitetet ble åpnet i 1981 og har i overkant av 8000 studenter. Det er mange barne- og ungdomsskoler i byen, inkludert American International School of Nouakchott og Lycée Français Théodore Monod.
Tsutomu Nishino

Karriere

Tsutomu Nishino startet sin profesjonelle karriere i Urawa Reds i 1993.
Michael Baur

Landslaget

Michael Baur spilte 40 landskamper for Østerrikes herrelandslag. Han ble tatt ut i Østerrikes tropp til VM i fotball 1990.
Eiao

Eiao er ei ubebodd øy nord i Marquesasøyene i Fransk Polynesia. Den tilhører kommunen Nuku Hiva.
Den er av vulkansk opprinnelse og er halvmåneformet. Den er 12,6 km lang og 3,7 km bred og har et areal på 39,2 km². Landskapet er preget av et platå med en høyde over havet på mellom 400 og 550 meter. Høyeste punkt når 577 moh. Vegetasjonen er sterkt påvirket av menneskelig virksomhet og av husdyrbeite. Til tross for dette finnes det sjeldne planter, noen av dem endemiske. Fire av 23 fuglearter på øya finnes bare på Marquesasøyene. Eiao og havet rundt er vernet. 
Det er også fornminner på øya.
All of the Above

Struktur

Sangen har en oppbygning av sangen via temaer og sømløse overganger, temposkifter og komplekse symfoniske passasjer som ikke er ulik bandet Yes' komposisjon «Close to the Edge». Musikalsk har naturlig nok «All of the Above» et mer moderne lydbilde, men det benyttes «typisk» instrumentering, eller sampler-versjoner av disse, som progressive rock-band benyttet under sjangerens glansperiode på 1970-tallet. Neal Morse har et utall av lyder på sin synthesizer, blant annet hammondorgel, mellotron og moog-effekter.

I. «Full Moon Rising»

Satsen starter med en overtyre, der alle de seks satsenes hovedtemaer presenteres. Så føres vi inn i satsens eget tema, som er basert på et konvensjonelt rock-riff. Stemningen endres og et soloparti i jazz-inspirert stil leder over til neste sats.

II. «October Winds»

Andre sats er en blues-inspirert ballade. Teksten forteller om håpløshet og oppgitthet. Mens musikken drives seigt videre, forsvinner den nesten helt inntil et bass-riff overtar. Riffet går sømløst over i neste satsens tema.

III. «Camouflaged in Blue»

Den tredje satsen starter med et enkelt, nesten «funky-groove» bassriff der resten av instrumentene kommer gradvis med. Etter versene starter en orgelsolo, som blir avløst av en gitarsolo og det utvikler seg nærmest til en duell mellom alle instrumentene i en jam. Det bygges gradvis opp mot et crescendo, som avsluttes med en punktering i form av en sekvens med «powerchords» fra gitaren. Dette fører musikken direkte inn i den neste satsens hovedtema.

IV. «Half Alive»

Satsens hovedtema kommer nærmest som en naturlig følge av den forrige satsens avslutning, og fører oss til sangens mest aggressive sats. En tekst som forteller om ugjorte ting, uoppfylte drømmer og tapt kjærlighet akkompangeres av et orgeltema i forgrunnen med hard rock-inspirerte gitarer, bass og trommer. Satsen ender mykt og sårt, og et enkelt tema spilt på mellotron (eller mellotron-sampler) sender sangen liksom svevende inn i femte sats.

V. «Undying Love»

Satsen åpner som en ballade og bygges opp vers for vers. I starten er det kun sang og akustisk gitar, men gradvis kommer de andre instrumentene med. Musikken bygges opp, en solosekvens i heavy metal-stil bringer satsen til et crescendo. Satsen avsluttes brått med et kort pianotema som fører musikken direkte inn i siste sats.

VI. «Full Moon Rising (reprise)»

Som satsens tittel antyder, vendes musikken brått tilbake til den første satsens hovedtema. Etter to vers med energisk rock, kommer en a cappella-seksjon, før et tema fra overtyren repeteres og sangen ebber ut i en lavmælt lydcollage i en slags ambient-stil.

Alternative versjoner

På Neal Morses album Transatlantic Demos finnes en tidlig versjon av sangen under tittelen «Full Moon Rising». Denne versjonen er 22 minutter og 34 sekunder lang, og inneholder de fleste temaene fra den ferdige versjonen. 
På Roine Stolts album SMPT:e - The Roine Stolt Mixes finnes en versjon med alternativ lydmiks. Den gir et noe annerledes lydbilde, først og fremst ved valg av fremhevede instrumenter i de forskjellige solopartiene. Strukturen er ellers identisk med den utgitte versjonen.
Vlasikha

Vlasikha (russisk: Вла́сиха) er en by som i utgangspunktet er stengt for alminnelig ferdsel i Moskva oblast, Russland. Grunnen til avstengingen er at hovedkvarter og stab til De strategiske rakettstyrker er lokalisert her. Folketallet ved tellingen i 2010 var 26 359.
Bragernes

Bragernes er en administrativ bydel i Drammen med 11 553 innbyggere per 1. januar 2011. Bragernes ligger sentralt i Drammen på nordsiden av Drammenselva og strekker seg fra Kjøsterud til Strøtvet. 
Bragernes prestegjeld har ett prestesogn, Bragernes prestesogn med kirken Bragernes kirke.
Bragernes ble grunnlagt som et ladested underlagt kjøpstaden Christiania. Ladestedet ble i 1811 slått sammen med ladestedet Strømsø i Strømsgodset til kjøpstaden Drammen. Bragernes ble dermed en bydel i Drammen.

Navnets opprinnelse

Navnet stammer fra gården Brakar som forsvant rundt 1600. På dette stedet ble Bragernes kirke bygget for gårdene på nordsiden av Drammenselva. Bragernes var før reformasjonen på 1500-tallet et len som omfattet Lier, Røyken og Hurum. Lenet ble så omgjort til Bragernes fogderi under Akershus len. Bragernes prosti omfattet, foruten de nevnte kommunene, også Modum, Sigdal, Sande, Asker og Oslo. Bragernes bydistrikt fikk i 1715 kjøpstadsprivilegier, og denne kjøpstaden ga navn til bydelen Bragernes som nå ligger i Drammen. Navnet ble tidligere uttalt Branes.

Historie

Det har vært bebyggelse i Bragernes siden middelalderen, men det var først da tømmerhandel og -eksport tok av på 1500-tallet at Bragernes utviklet seg til å bli en by. På Bragernes utviklet det seg en kjøpmannsstand og en håndverkerstand.
Den første kirken kom i 1628 og sto på nåværende Gamle Kirkeplass. Dette var en annekskirke til Frogner hovedkirke i Lier. Sognepresten flyttet til Bragernes i 1655 og i 1723 ble den daværende byen, nord for elva, et eget prestegjeld.
I 1813 ble en bru bygd over elva fra Bragernes til Strømsø. To år før hadde de to byene blitt slått sammen til én by, hvorav Bragernes var byens sentrum.
I en bybrann på Bragernes i 1866 brant 388 eiendommer ned i tillegg til Bragernes kirke.
Beluga Group

Beluga Group var et tysk tunggodsrederi, med hovedkontor i Bremen, som gikk i konkurs i mars 2011. Beluga Group hadde mer enn 40 tunggods-frakteskip med en løftekapasitet på mer en  240 tonn.

Historie

Beluga Shipping GmbH ble grunnlagt i Bremen i desember 1995 grunnlagt i Bremen som cargo operatør. I 1998 ble det første tunggodstransportskipet «MS Beluga Performer» satt i tjeneste. I 1999 kom det første selvbygde skipet til rederiet «MS Werder Bremen». I de følgene årene vokste selskapet raskt, og hadde på det meste 61 tungtransport skip. Den internasjonale tiltredelsen til Beluga Group tok seg sterkt opp i 2003 da de tok over det nederlandske GenChart B.V. og åpnet et kontor i Beijing. I 2004 Åpnet de kontorer i Houston og Shanghai. Beluga Group øke årsomsetning fra 2006 på 175 mill. til 410 mill euro i 2008 på grunn av den store veksten på flåten.
Tratec Gruppen

Tratec AS er et privateiet industrikonsern med hovedsete i Farsund kommune. Selskapet ble stiftet av William Willumsen i 1996. 
Tratec selskapene med over 350 ansatte omsetter for 550 millioner kroner (2018). Tratec har kontorer og produksjonsanlegg i Birkeland, Kristiansand, Nodeland, Mandal, Lyngdal, Farsund, Kvinesdal og Flekkefjord. I Tratec inngår selskapene Tratec Agdermaskin AS, Tratec Norcon AS, Tratec AS Elektrisk, Tratec Halvorsen, Tratec Teknikken AS. Tratec driver i tillegg eiendomsselskapene Nodeland Industripark AS, Koab Eiendom AS, Teknikken Eiendom AS, AS Elektrisk, AS Elektrisk Mandal, PH Eiendom Kvinesdal, Spjotnesveien 38, Øyesletta Eiendom. Konsernet er organisert i tre forretningsområder: Automasjon, Elektro & Rør og Mekanisk. Selskapene i Tratec jobber innen markedene offshore, industri og bygg og anlegg. Tratec leverer store prosjekter med høyt teknologi innhold innen offshore, industri, samferdsel.
Anna Bugge Wicksell

Slekt

Hun var av Bugge, datter av telegraf Jens Bugge (1838–1906) og Anne Hermine. Søstera Erika Bugge (1870–1902) ble gift med språkforsker Jørgen Alexander Knudtzon mens Kitty Bugge (1878–1938) ble telegraf og kjent feminist.

Kvinnelig artianer

Høsten 1883 var Anna Bugge en av de seks kvinnene som startet på et privatkurs for kvinner som ønsket å gå opp til examen artium. Få måneder tidligere hadde Cecilie Thoresen blitt landets første kvinne med examen artium.

Diskusjonsforeningen «Skuld»

Kvinnene på artiumskurset i Kristiania stiftet 2. november 1883 diskusjonsforeningen Skuld som et forum for debatt om temaer av politisk og samfunnsmessig betydning. Anna Bugge var en av stifterne, og skrev en artikkel om foreningen i «Kvindelige studenters jubilæumsskrift 1882-1907». I 1884 ble diskusjonsforeningen videreført som Norsk Kvindesagsforening.

Norsk Kvinnesaksforening

Anna Bugge var formann i Norsk Kvinnesaksforening fra januar 1888 til juni 1889, etter sedelighetsdebatten som avstedkom Ragna Nielsens avgang fra formannsvervet.
Bugge var som kvinnesaksforkjemper særlig opptatt av konkrete reformer, som var nødvendige for kvinners likestilling med menn. Hun var mer opptatt av kvinneundertrykkelsens sosiale og økonomiske årsaker enn av åndelige diskusjoner om sedelighet. I artikler i kvinnesaksforeningens tidsskrift Nylænde fremhevet hun kvinners økonomiske uavhengighet som en nødvendig forutsetning for kvinnefrigjørelse. I tråd med dette var hun også opptatt av utdannelse og organisering av kvinner. Hun var en av lærerinnene i den «frie undervisning for kvinner», som noen kvinnesakskvinner hadde tatt initiativ til. Hun holdt foredrag om kvinners faglige utdannelse og var opptatt av at kvinner skulle få lov til å komme i lære hos håndverkere. I Nylænde tok hun til orde for en pensjonskasse for husassistenter. 
Bugge deltok aktivt i arbeidet for kvinnestemmerett. I 1888 reiste hun som medlem av Kvindestemmeretsforeningen rundt i landet og talte for kvinners stemmerett.

Ekteskap

I 1889 giftet Anna Bugge seg med svenske Knut Wicksell, som senere ble professor, og hun forlot kvinnebevegelsesarbeidet i Norge.

Juridisk embetseksamen

Hun ble jur.kand. ved Lunds universitet i 1911.

Politisk karriere

Hun deltok også i annet politisk arbeide enn kvinnesaksarbeide. Som resultat av det ble hun medlem av Folkeforbundets permanente mandatkommisjon i 1921, og ble dermed den første kvinne i Folkeforbundet. Hun var der diplomat for Sverige.

Æresbevisninger (posthumt)

I 2013 fikk hun en gate i Egersund oppkalt etter seg: Anna Bugges vei.
I Sverige, hvor hun er kjent som Anna Wicksell, planlegges det en minnemynt med hennes motiv.
John George Taylor

Bakgrunn

Han var sønn av kaptein (senere oberst) R. Taylor, som var British Assistant Political Agent i Basra fra 1818 til 1822. Oberst R. Taylor kan ha vært den som først anskaffet det berømte Taylorprismet i 1830. Det ble innkjøpt av British Museum fra oberst Taylors enke i 1850.

Karriere

John Taylor ble utnevnt til agent for British East India Company, ogvar britisk visekonsul i Basra fra 1851 til 1858. Han ble i 1859 også britisk generalkonsul for Kurdistan, og vekslet da mellom å residere i Diyarbakir og Erzurum. Han reiste i det vide og det brede innen sitt konsulære område og offentliggjorde noen av sine reiserapporter i Journal of the Royal Geographical Society. I 1866 var han en av de første utlendinger som kom til Dersim-området. Hans rapport fra den reisen («Journal of a tour in Armenia, Kurdistan and Upper Mesopotamia, with Notes of Researches in the Deyrsim Dagh») har bevart sin betydning som en av de eldste fremstillinger av dette områdes historie, geografi og antropologi.

Arkeologi

Taylor arbeidet i Iraq under tilsyn fra Henry Rawlinson, kjent som assyriologens far.

Utgravninger i Ur

Etter et besøk av William Kennett Loftus til stedet for Ur begynte Taylorutfgravninger der i 1853, og fortsatte i 1854. Han gjorde dette på oppdrag fra British Museum. Taylor fant leirsilyndrere i de fire hjørnert av toppnivået på stedets ziggurat, og hadde en inskripsjon fra Nabonidus (Nabuna'id), Babylons siste konge (539 e.Kr.), som avsluttes med en bønn for hans sønn Belshar-uzur (Bel-ŝarra-Uzur), som kalles Belshazzar i Daniels bok. Disse er Nabonidussylindrene fra Ur.
Det ble funnet bevis på at zigguraten tidligere var blitt restaurert, av Ishme-Dagan av Isin, og senere av Shu-Sin av Ur, og enda senere av Kurigalzu, en kassittisk konge av Babylon i den 14. århundre f.Kr. Rundt om i ruinbyen fant Taylor også rikelig med levninger fra begravelser fra senere perioder

Utgravninger adre steder

Senere gravde Taylor også ved Abu Shahrain (Eridu) og Tell al-Lahm (Kuara).
I 1861 var han og undersøkte i Kurkh nær Diyarbekir, og der oppdaget han Ashurnasirpal IIs stele (som senere er blitt bragt til [British Museum og er merket ME 118883). Hvor Kurkh near Diyarbekir er, er ikke helt sikkert, men det kan være at det var stedet for det gamle Tushhan, nær den moderne byen Bismil i Tyrkeia. Men Kurkh kan alternativt jha vært ved Üçtepe, i distriktet Bismil.
I Kurkh oppdaget han også i 1861 Shalmaneser III-stelen (ME 118884). Dette er den berømte Kurkhmonolitten, et assyrisk monument som gir en beskrivelse av Slaget ved Qarqar. Den er også i British Museum.
Taylor ble finansiert av British Museum for utgravningene i disse områder.
Lofthusbautaen

Lofthusbautaen er et minnesmerke som ble reist av bønder fra Nedenes i 1914 til ære for bondeføreren Kristian Lofthus (1750-1797). Bautasteinen er av fjæregranitt og ble plassert på det man antok var tunet til Kristian Lofthus gård i Vestre Moland ved Lillesand.

Komiteen

En komitee bestående av T.A Birknes (ordfører i Vestre Moland), Noan Christian Gauslaa (ordfører i Lillesand), Nils Rosenberg (agent) og Henrik Gauslaa (komiteens formann) hadde i oppgave å samle inn penger til steinen.

Avdukning

Steinen ble avduket 12. juli 1914 av stortingspresident Jørgen Løvland. Løvland hadde også bidratt økonomisk til steinen.
The Best of Beezy 2000-2010

The Best of Beezy 2000-2010 er et musikkalbum med Oral Bee, utgitt den 9. november 2010.
Gui (navn)

Etymologi

Kvinnenavnet Gui betyr «kaneltre» eller «hell».
Mannsnavnet Gui er en portugisisk kortform av Guilherme, den portugisisk formen av William, som har germansk opprinnelse og er dannet av wil, «vilje, ønske», og helm, «hjelm».

Kjente personer med navnet

Personene i listene er ordnet kronologisk etter fødselsår.
Hei løsti

CD utgivelse

De to LP-platene som Nordnorsk Visegruppe ga ut, Rav og rekling og Hei løsti, er samlet på en CD som ble utgitt i 2006 av Universal.
Rivjern

Overført betydning

Det går også an å kalle en person for et rivjern til å arbeide, når vedkommende til vanlig er rask og effektiv. Uttrykket brukes både positivt(beundrende) eller litt nedlatende, avhengig av sammenheng og tonefall. Ordet rivjern ble tidligere spesielt mye brukt som en nedsettende kvinnekarakteristikk. Rivjern beskrev som regel en kvinne som var spesielt kontrollerende, masete og krevende. Rivjern er kjent for å ha en skarp tunge, spesielt mot sin livsledsager, kolleger eller andre personer i nær relasjon. Se også Xantippe.
Ekstremværet Ole

Ole var et ekstremvær som rammet den 7. februar 2015. Meteorologisk institutt sendte ut varsel om ekstremvær den 5. februar 2015 for Trøndelag, Helgeland, Salten, Lofoten, Vesterålen, Ofoten og Troms. Det ble varslet om bølgehøyder på mellom 12 og 14 meter, med enkelte bølger opp mot 22 til 25 meter.
Som følge av den varslete stormen ble 18 personer på øygruppa Givær, med et høyeste punkt på 12 meter, i Bodø evakuert til Bodø by. Hendelsen betegnes å være for første gang i historien at Givær har blitt evakuert. 
En rekke skip søkte nødhavn, og det ble foretatt instillinger på en rekke ferge- og hurtigbåtsamband. Kommuner hadde ekstra beredskap, og folk ble bedt om å forberede seg på et eventuelt bortfall av strømforsyningen.

Effekter

Fra Midt-Norge til Troms mistet rundt 24 000 strømkunder elektrisitetsforsyningen som følge av orkanen. I Nord- og Sør-Trøndelag rundt 8 000  og i Lofoten, som var verst rammet, rundt 18 000 husstander. Like etter orkanen ble det rapportert inn rundt tusen skader (9. februar) til ulike forsikringsselskap.
Xanthodisca

Utseende

Små, brune og oransje smygere.

Levevis

I alle fall én av artene har larver som lever på slekten Amomum (ingefærfamilien).

Utbredelse

Slekten er utbredt i Afrika.
Fellesfag

Fellesfag er med betegnelsen på de grunnleggende fagene alle elever i den videregående skolen som er obligatoriske innenfor et valgt utdanningsprogram. Hvert utdanningsprogram er bygd opp av et sett fellesfag, og et sett programfag. 
Innenfor for eksempel utdanningsprogrammet medier og kommunikasjon, er fellesfagene engelsk, kroppsøving, matematikk praktisk eller matematikk teoretisk, naturfag og norsk.